polyglot-tagger/wikipedia-language-snippets-filtered huggingface dataset:
"ர. பைகோலார்" சிற்றின அணில்கள் பல்வேறு வகையான உயிர் வாழிடங்களில் காணப்படுகின்றன. இது கடல் மட்டத்திலிருந்து குறைந்தது 1400 மீ. உயரத்தில் இருக்கும். உலகிலேயே மிகக் கரடுமுரடான நிலத்திலுள்ள மரங்களின் உயரங்களில் காணப்படும். இருப்பினும், சமீபத்திய பத்து ஆண்டுகளில், ரா. பைகோலாரின் வாழ்விடம் மனித குடியேற்றம், மரங்களை அழித்தல், மற்றும் வேளாண்மை ஆகியவற்றால் நிரந்தரமாக ஆக்கிரமிக்கப்பட்டு வருகிறது. அணில்கள் வசிக்கும் காடுகளில் மனித இனத்தின் தாக்குதல் தொடர்வதால் கடந்த பத்து ஆண்டுகளில் இதன் மொத்த இனத் தொகையில் 30% வரை இழப்பு ஏற்பட்டுள்ளது. எனினும், சில இடங்களில் இந்த இனங்கள் வேட்டையாடுவது சட்டப்பூர்வமாக தடை விதிக்கப்பட்டுள்ளது.
பெரிய கருப்பு அணில் அல்லது பெரிய மலயான் அணில் என்பது "ரட்டூஃபா" பேரினத்தினைச் சார்ந்த பெரிய மர அணிலாகும். இது இந்தோமலயான் சோடோப் வகையைச் சார்ந்தது. இது வடக்கு பங்களாதேஷ், வடகிழக்கு இந்தியா, கிழக்கு நேபாளம், பூடான், தெற்கு சீனா, மியான்மர், லாவோஸ், தாய்லாந்து, மலேசியா, கம்போடியா, வியட்நாம் மற்றும் மேற்கு இந்தோனேசியாவில் உள்ள காடுகளில் காணப்படுகிறது.
இதன் தலை மற்றும் உடல் பகுதி 35 முதல் 58 செ.மீ. நீளமுடையது. இதன் வால் பகுதி 60 செ.மீ. வரை நீளமாக இருக்கும். இதன் மொத்த நீளம் 118 செ.மீ. நீளம் வரை இருக்கும். இதன் பின்பகுதி, காதுகள் மற்றும் அடர்ந்த வால்பகுதி அடர் பழுப்பு நிறம் முதல் கருப்பு நிறத்தில் இருக்கும். இதன் வயிற்று பகுதி பழுப்பு நிறத்தில் காணப்படும்
ர. பைகோலார்' மரங்களில் வாழும் பகலிரவு இயக்கங்கள் கொண்டது. ஆனால் சில சமயங்களில் உணவிற்காக காடுகளின் உட்பகுதிகளுக்குச் செல்லும். பெரிய கருப்பு அணில்கள் மிக அரிதாகவே மனிதர்கள் வசிக்கும் இருப்பிடத்திற்கு வருகிறது.
வெப்பமண்டல மழைக்காடுகள் அதிகமாக உள்ள மலாய் தீபகற்பம், மற்றும் இந்தோனேசியாவில் பரவலாக இவைகள் உள்ளன. வனப்பகுதிகளில் உள்ள உயர் விலங்குகளின் உணவுத் தட்டுப்பாடு காரணமாக காடுகளின் உட்பகுதிக்கு இவை செல்வதில்லை.
தெற்கு ஆசியாவில் ர. பைகோலார்கள் வெப்பமண்டல மற்றும் மிதவெப்ப மண்டல நிலப்பகுதிகளில் உள்ள காடுகளில் காணப்படுகிறது. ஆனால் ஊசியிலைக் காடுகளில் மிக அரிதாகவே காணப்படுகிறது.
விதைகள். பைன் மரக் கூம்பு, பழங்கள், மற்றும் இலைகளை உணவாகக் கொள்கிறது. இது மரங்களில் உள்ள பொந்துகள் மற்றும் கூடுகளில் ஒன்று அல்லது இரண்டு அணில்களாக வசிக்கும்
கலிப் இயற்பெயர் "மிர்சா ஆசத்துல்லா பய்க் கான்" என்பவர் முகலாயப் பேரரசின் கடைசி ஆண்டுகளில் ஒரு முக்கியமான உருது மற்றும் பாரசீக மொழிக் கவிஞர் ஆவார். இவர் முகலாயச் சகாப்தத்தின் கடைசிப் பெரிய கவிஞர் ஆவார். இவர் இந்தியா மற்றும் பாக்கித்தானில் மட்டும் அல்லாது இந்தி மொழி பேசும் புலம்பெயர்ந்தோரின் நடுவிலும் பிரபலமானவராக உள்ளார். இவரது வாழ்நாளில் முகலாயப் பேரரசு மறையத் தொடங்கியது. பிரித்தானியாவால் இடமாற்றம் செய்யப்பட்டது. கடைசியாக 1857ல் சிப்பாய்க் கிளர்ச்சியின் தோல்விக்குப் பிறகு பதவி இறக்கப்பட்டது. இதைப் பற்றியும் இவர் எழுதியுள்ளார்.
குஜெஸ்தான் மாகாணமானது இரண்டு பகுதிகளாக பிரிக்கப்படுகிறது. அவை அஹ்வாஸ் ரிட்ஜ் பாறைக் குன்றுகளில் வடக்கே உள்ள மலைப்பகுதிகள் மற்றும் அதன் தெற்கே உள்ள சமவெளிகளும் சதுப்பு நிலங்களும் ஆகும். இப்பகுதியில் பாயும் கரோன், கர்கெஹ், ஜராஹி, மரோன் போன்ற ஆறுகளால் பாசனவசதி பெறுகிறது. வடக்குப் பகுதியில் பாரசீகரல்லாத பாக்தாரி என்னும் சிறுபான்மையினரைக் கொண்டதாகவும், தெற்குப் பகுதியானது குஜிலிஸ் என்றழைக்கப்படும் பல சிறுபான்மை குழுக்களைக் கொண்டதாக நெடுங்காலமாக இருந்தது. 1940 களின் பின்னர், பாரசீக வளைகுடா கடற்கரைப் பகுதியில் உள்ள எண்ணெய் மற்றும் வர்த்தக மையங்களுக்கு ஈரான் முழுவதிலும் இருந்து வேலை தேடுவோர் வெள்ளமென வந்து சேர்ந்ததால், இந்த பிராந்தியமானது பாரசீக மொழி பேசும் பகுதியாக ஆனது. தற்பொழுது, குஜெஸ்தானமாகாணத்தில் இதை தாயகமாக கொண்ட பல்வேறு இனக் குழுக்கள் வாழ்கின்றனர். ஆனால் இவர்கள் அல்லாது தற்போது அரபியர்கள், பாரசீகர்கள், பாக்தாரி, குஷ்காய்ஸ், லோர்ஸ் ஆகியோரும் உள்ளனர்.
குஜெஸ்தான் மாகாணம் என்பது ஈரானின் முப்பத்தோறு மாகாணங்களில் ஒன்று ஆகும். இந்த மாகாணமானது நாட்டின் தென்மேற்கு பகுதியில் ஈராக் மற்றும் பாரசீக வளைகுடாவை எல்லைகளாக கொண்டுள்ளது. மாகாணத்தின் தலைநகராக பிரிஜென்ட் அகுவாசு நகரம் உள்ளது. இதன் பரப்பளவு 63,238 கிமீ2 ஆகும். இந்த மாகாணமானது 2014 ஆம் ஆண்டு உள்துறை அமைச்சகத்தால் ஈரானின் நான்காம் வட்டாரத்தின் ஒரு பகுதிகாக ஆக்கப்பட்டது.
குஜெஸ்தான் மாகாணமானது வேளாண் துறையில் சிறந்து விளங்குகிறது. இது நாட்டின் பிற மாகாணங்களைவிட வேளாண்மையில் கிட்டத்தட்ட நிகரற்றதாக உள்ளது. மாகாணம் முழுவதும் பாயும் பெரிய மற்றும் ஆண்டு முழுக்க பாயக்கூடிய காருன் ஆறு வேளாண்மைக்கு துணை செய்கின்றன. காருன் ஆறானது, ஈரானின் பெரும்பகுதியில் சுமார் 850 கிலோமீட்டர் நீளத்திற்கு பாயும் ஆறாகும். இது இந்த மாகாணத்தின் வழியாக ஈராக்கில் பாயும் சாட் அராப் ஆற்றுடன் கலந்து பாரசீக வளைகுடாவில் கலக்கிறது.
குஜெஸ்தான் மாகாணத்தின் பருவநிலை பொதுவாக மிகவும் வெப்பமானதாகவும், அவ்வப்போது ஈரப்பதமானதாகவும் இருக்கும். குறிப்பாக தெற்கில், குளிர்காலமானது குளிர்ந்தும், உலர்ந்ததாகவும் இருக்கும். கோடை கால வெப்பநிலை டிகிரி செல்சியஸ் வரை அதிகரிக்கும். மேலும் குளிர்கால வெப்ப நிலையானது உறைநிலைக்கு கீழே செல்கிறது. அக்சாவுக்கு தெற்கே தெற்கே எப்போதாவது பனிப்பொழிவு தென்படும்.
பழமையான வரலாறு கொண்ட ஈரானிய மாகாணமான இது பெரும்பாலும் "தேசத்தின் பிறப்பிடம்" என்று குறிப்பிடப்படுகிறது, ஏனெனில் இங்குதான் ஈலாமின் வரலாறு தொடங்குகிறது. வரலாற்று ரீதியாக, பண்டைய அண்மைய கிழக்கின் மிக முக்கியமான பகுதிகளில் ஒன்றான குஜெஸ்தான் பகுதியில் இருந்த ஈலாமின் தலைநகராக பண்டைய சூசா இருந்ததாக வரலாற்று வல்லுநர்கள் குறிப்பிடுகின்றனர்.
கீழ சரக்கல்விளை எனும் பெயர் தனது மண்ணின் இயல்புத்தன்மையை எடுத்துரைக்கிறது. நமது தமிழ் இலக்கணம் "கீழ" எனும் சொல்லிற்கு இரு வெவ்வேறு பொருள் கூறுகிறது. ஒன்று கிழக்கு மற்றொன்று அடிப்பாகம் . நிலவியல் அமைப்பின் படி கீழ சரக்கல்விளை ஊரானது, அருகாமையில் உள்ள சரக்கல்விளை எனும் ஊரின் கிழக்கு பகுதியில் அமைந்துள்ளது. "சரக்கல்" எனும் சொல்லானது மண்ணின் ரகத்தை எடுத்துரைக்கிறது. இவ்வூரில் நிலத்தின் அடிப்பகுதியானது இயற்கையாகவே சரளை மண்ணினை கொண்டமைந்துள்ளது . "விளை" எனும் சொல்லானது விளைநிலம் அல்லது தோட்டத்தினை குறிக்கிறது (பலதரப்பட்ட பயிர்களை பயிரிட்டு வளர்த்திட ஏதுவான செழுமை வாய்ந்த நிலப்பகுதி). மேற்கூறியவையே இவ்வூரானது கீழ சரக்கல்விளை என பெயர் பெற முக்கிய காரணிகள் ஆகும்.
கீழ சரக்கல்விளை ஊர் மக்களின் குல தெய்வம் பத்திரகாளி அம்மன் ஆவார். பார்வதி அம்மையின், கன்னித்தன்மையே உரித்தான இளம்பெண் சுய உருவமே பத்திரகாளி அம்மன் ஆவார். தேவியானவர் பற்பல பெயர்கள் கொண்டு அழைக்கப்படுகிறார். அவையாவன தேவி பாலா, தேவி பத்ரா, தேவி பால பரமேசுவரி, வட பத்திரகாளி , குரு பூசை காளி, தேவி பகவதி, தேவி கன்னியாகுமரி, தேவி துர்க்கை, தேவி அழகியநாயகி, தேவி பெரியநாயகி, தேவி ராகினி, மாரியம்மன், தேவி முத்தாரம்மன் மற்றும் பல.("தேவி" எனும் அழகு தமிழ் சொல் பெண்ணின் "கன்னித்தன்மை" என்கிற பொருளை வெளிப்படுத்துகிறது). ஆனால் கீழ சரக்கல்விளை ஊர் மக்கள் தேவியை "பெரியம்மை" என அன்பு மிகுதியுடன் அழைக்கிறார்கள். மக்கள் தேவியை தன் சிந்தையில் நிறுத்தி தொழும்பொழுது சில சமயங்களில் உணர்ச்சி மிகுதியால் கண்ணீர் சிந்தி அழுது விடவும் செய்கிறார்கள்.
கீழ சரக்கல்விளையில் முக்கிய பயிர்களாக பயிரிடப்பட்டு ஆண்டு தோரும் அறுவடை செய்யப்படும் பயிர்களாவன தென்னை, வாழை மற்றும் மரவள்ளிக்கிழங்கு ஆகும் திருவிதாங்கூர் மன்னர் திரு. ராம வர்மன் அவர்கள் ஆட்சிக்காலத்தில் அரசால் பாசனத்திற்காக உருவாக்கப்பட்ட கால்வாய்கள் மற்றும் ஆறு, மனிதர்களின் தொடர்ச்சியான ஆக்கிரமிப்பால் பாழடைந்தபோதிலும், கீழ சரக்கல்விளை ஊரின் நிலக்கிழார்கள் மற்றும் விவசாயத்தின் மீது உயிருள்ளவர்கள் தங்கள் நிலம் மற்றும் தோட்டத்தை முறையாக பராமரித்து தங்கள் சொந்த செலவில் இன்றளவும் பயிரிட்டு வெற்றிகரமாக அறுவடை செய்து வருகின்றனர். இவர்களின் இந்த நற்செயலால் கீழ சரக்கல்விளை ஊர் இன்று வரை இயற்கை எழில் கொஞ்சும் பசும்புரமாக காட்சியளிக்கிறது.
கீழ சரக்கல்விளை எனும் எழில்மிக்க ஊரானது இந்தியாவின் தென்முனை மாநிலமான தமிழ்நாட்டில், கன்னியாகுமரி மாவட்டத்தின் நாகர்கோயில் மாநகரில் அமைந்துள்ளது. இது கன்னியாகுமரி கடற்கரையிலிருந்து 17 கிலோமீட்டர் தூரத்திலும், நாகர்கோயில் மாநகரத்திலிருந்து 5 கிலோமீட்டர் தொலைவிலும், திருநெல்வேலி மாநகரிலிருந்து 70 கிலோமீட்டர் தூரத்திலும் மற்றும் திருவனந்தபுரம் மாநகரிலிருந்து ஏறக்குறைய 85 கிலோமீட்டர் தொலைவிலும் அமைந்துள்ளது. கீழ சரக்கல்விளை ஊரானது பத்திரகாளி அம்மன் திருக்கோயிலுக்கு புகழ்பெற்றதாகும். இக்கோயில் கன்னியாகுமரி மாவட்டத்தின் முக்கியமான கோட்டை ஆகும்.
2011ஆம் ஆண்டு நடத்தப்பட்ட இந்திய அரசின் மக்கள் தொகை கணக்கெடுப்பின் படி கீழ சரக்கல்விளை ஊரின் மொத்த மக்கள் தொகையானது 266 ஆகும். மொத்த மக்கள் தொகையில் ஆண்கள் 49 விழுக்காடும், பெண்கள் 51 விழுக்காடும் ஆவர். கீழ சரக்கல்விளையில் 92 விழுக்காடு மக்கள் எழுத்தறிவு உள்ளவர்களாகவே விளங்குகின்றனர். இது எழுத்தறிவில் மொத்த தமிழ்நாட்டின் சராசரியில் 80.09 விழுக்காடு ஆகும். இவ்வூரில் 4 விழுக்காடு பேர்கள் 6 வயதுக்கு உட்பட்ட குழந்தைகளாகவே விளங்குகின்றனர்.
கீழ சரக்கல்விளை ஊரின் அலுவல் மற்றும் தாய் மொழியாக தாய் தமிழ் உள்ளது. இங்குள்ளவர்கள் பேசும் தமிழ் சற்றே மலையாளம் கலந்ததாக அறியப்படுகிறது. சில சமயங்களில் இங்குள்ளவர்கள் பேசும் தமிழ் நெல்லை மாவட்டத்திற்கு வடக்கே உள்ள தமிழர்களுக்கு எளிதில் புரியாத வண்ணமே உள்ளது. மேலும் இவ்வூர் மக்களின் பழக்க வழக்கமும் கலாச்சாரமும் தமிழக மற்றும் கேரள பாரம்பரியத்தின் கலவையாகவே இன்றளவும் இருந்து வருகிறது. கீழ சரக்கல்விளை ஊரின் பெரும்பான்மை மக்கள் இந்து மதத்தை பின்பற்றி வருகின்றனர்.
கீழ சரக்கல்விளை ஊர் மக்களால் சமைத்து உண்ணப்படுகிற உணவுகளும் தமிழக மற்றும் கேரள பாரம்பரியத்தின் கலவையாகவே உள்ளது. அவ்வுணவுப்பொருட்களாவன புட்டு, ஆப்பம், இடியாப்பம், உளுந்தன் சோறு, மற்றும் மீன் கறி. தின்பண்டங்களாவன சுத்து முறுக்கு, அச்சு முறுக்கு, கருப்பட்டி பலகாரம், முந்திரிக்கொத்து மற்றும் பல. இவ்வூர் மக்கள் தங்கள் தினசரி சமையலில் அதிகளவில் தேங்காய் மற்றும் தேங்காய் எண்ணெய் பயன்படுத்துகிறார்கள்.
கன்னித்தன்மையே உரித்தான இளம்பெண்ணான பத்திரகாளி அம்மனுக்கு அர்ப்பணிக்கப்பட்ட இக்கோயில் இந்திய தேசம் முழுவதிலும் தனித்துவம் வாய்ந்ததாகும். கருவறை மற்றும் கோட்டை சேர்ந்து அருள்மிகு பத்திரகாளி அம்மன் திருக்கோயில் என அழைக்கப்படுகிறது. இந்த ஆலயம் 1௦௦ ஆண்டுகளுக்கு மேல் பழமை வாய்ந்ததாகும்.
மேலும் இவ்வூர் இளைஞர்கள் அனைவரும் ஒன்றிணைந்து பொங்கல் மற்றும் தீப ஒளி திருநாளை எல்லா வருடமும் நன்முறையில் சிறப்பிக்கின்றனர். இவ்விழாக்களின் போது சிறுவர் சிறுமியர்களுக்கு விளையாட்டு போட்டிகள் மற்றும் கலை நிகழ்ச்சிகள் நடத்தப்பட்டு பரிசுகள் வழங்கப்பட்டு பாராட்டப்படுகிறார்கள்.
கீழ சரக்கல்விளை எனும் ஊர், இந்தியாவின் தமிழ்நாடு எனும் மாநிலத்தின் கன்னியாகுமரி மாவட்டத்தில் 629002 எனும் அஞ்சல் குறியீட்டு எண்ணை கொண்டு அமைந்துள்ளது. இது அருள்மிகு பத்திரகாளி அம்மன் திருக்கோயில் எனும் பிரபலமான சுற்றுலா தலத்தினை தன் வசம் கொண்ட அழகிய ஊர் ஆகும்.
அண்ணாமலை தாயில்லாத தனது மகன் கார்த்திக்குடன் மலேசியாவில் ஒரு இந்திய உணவு விடுதியை நடத்தி வருகிறார். அவர் தனது மகன் மேல் மிகுந்த அன்பு கொண்டு எப்போதும் அருகிலேயே இருக்க விரும்புகிறார். ஆனால் , விளையாட்டுப் பிள்ளையான கார்த்திக்கோ தனது நண்பர்களுடனே நேரத்தை செலவிடுகிறான். கார்த்திக், பவித்ரா எனற பெண் மேல் காதல் கொள்கிறான். மாலா அண்ணாமலையின் சமையலை கண்டு அவரை நேசிக்கிறார். தன்னைவிட நண்பர்களுக்கு முக்கியத்துவம் அளிப்பது கண்டு அண்ணாமலை கவலை கொள்கிறார். அவர்கள் ஒரு சாதுவை சந்திகின்றனர். அந்த சாது அவர்களின் ஆன்மாவை இருவருக்கும் இடமாற்றம் செய்கிறார். இப்போது அண்ணாமலை கல்லூரிக்கும் ,கார்த்திக் உணவு விடுதிக்கும் செல்கின்றனர். அண்ணாமலை கார்த்திக், பவித்ராவின் அன்பைப் புரிந்துகொள்கிறார் , அதேபோல உணவு விடுதியில் எதிர்கொள்ளும் பிரச்சனகளை கார்த்திக்கும் புரிந்து கொள்கிறான். முடிவில் கார்த்திக் அவனது தந்தையிடம் மன்னிப்பு கேட்க, பின்னர் இருவரும் ஆன்மாவை மாற்றிக் கொள்கின்றனர். முடிவில் கார்த்திக், பவித்ரா இருவரும் இணைகிறார்கள்.
மீன் குழம்பும் மண் பானையும் அமுதேஸ்வர் எழுதி இயக்கி 2016இல் வெளிவந்த தமிழ் நகைச்சுவைத் திரைப்படம் படமாகும். இது மேற்கு மலேசியா, இந்தோனேசியா, மற்றும் கம்போடியா போன்ற பகுதிகளில் படமாக்கப்பட்டுள்ளது. இதனை துஷ்யந்த் ராம்குமார் தயாரித்துள்ளார். இப்படத்தில் பிரபு, காளிதாஸ் ஜெயராம், ஆஷ்னா சாவேரி மற்றும் பூஜா குமார் ஆகியோர் முக்கிய கதாபாத்திரங்களில் நடித்துள்ளனர். இது நடிகர் பிரபுவின் 200வது படமாகும் 2015இல் இதன் படப்பிடிப்பு தொடங்கப்பட்டு 2016இல் வெளி வந்ததுள்ளது. நடிகர் கமல் ஹாசன் சிறிய வேடத்தில் நடித்துள்ளார்.
இப்படத்தை துஷ்யந்த் ராம்குமார் தயாரிக்க, இயக்குனர் சுசீந்திரன் அவர்களிடம் உதவி இயக்குனராக பணியாற்றிய அமுதேஸ்வர் இப்படத்தை எழுதி இயக்கியுள்ளார்.
மேலும், வினையூக்கிகளைச் செயலிழக்கச் செய்து நிலையான 18 எலக்ட்ரான் 4- அணைவுகளை உருவாக்குவதன் மூலம் சில வினைகள் கட்டுப்படுத்தப்படுகின்றன . வளையபியூட்டாடையீன், வளையயெக்சாடையீன் மற்றும் அரீன் அணைவுச் சேர்மங்கள் அனைத்தும் வினையூக்கி செயலிழக்க சுழற்சி அல்லாத அணைவுச் சேர்ம வடிவங்களாக அறியப்படுகின்றன. மேலும், தாழ்ந்த தெரிவுநிலை மற்றும் வேதித்தெரிவு நிலையில் தோன்றும் உயர்நிலை பலபடிகள், இருபடிகள், முப்படிகள் போன்றவற்றுடன் ஆல்க்கைனின் வழிப்பெறுதிகளாகப் பெறப்படும் ஈனைன் பக்க விளைபொருட்களும் அறியப்படுகின்றன.
ஈனைன் உருவாக்கத்தில் ரோடியம் வினையூக்கிகள் ஏற்கப்படுவதை கீழே காணும் வினை விளக்குகிறது . வளைய ஆக்டா டெட்ராயீன் போன்ற பெரிய வளையங்களை உருவாக்குவதில் நிக்கல் வினையூக்கிகள் பிரச்சினையாக உள்ளன
உலோக வினையூக்கியின் பங்கேற்பு இல்லாவிட்டால் இவ்வினை நிகழாது. உலோக-ஆல்க்கைன் அணைவு உருவாக்கத்துடன் வினை தொடங்குகிறது. ஒருங்கிணைப்பு கோளத்திற்குள் இரண்டு ஆல்க்கைன்களின் இணைப்பு ஓர் உலோகவளையமிலாபென்டாடையீன் இடைநிலையைக் கொடுக்கிறது. இந்த உலோகவளையமிலாபென்டாடையீனிலிருந்து பொதுவாக இரண்டு வினைப்பாதைகள் விவாதிக்கப்படுகின்றன. மூன்றாவது ஆல்க்கைனின் உட்செருகல் ஓர் உலோகவளையயெப்டாடிரையீனை உருவாக்குகிறது. இதை நேரடியாக குறைத்து நீக்கும் வினையால் அரீனாக்க்குதல் சமச்சீராக தடைசெய்யப்படுகிறது. ஆனால் படிப்படியான வினைவழிமுறை விளக்கப்படுகின்றது.
ஆல்க்கைன் முப்படியாக்கல் வினை என்பது 2+2+2 வளையமாக்கல் வினையைக் குறிக்கிறது. இவ்வினையில் மூன்று ஆல்க்கைன் மூலக்கூறுகள் உலோக வினையூக்கியின் முன்னிலையில் வினைபுரிந்து ஓர் அரீனாக மாறுகின்றன. வரலாற்று முக்கியத்துவம் வாய்ந்த இவ்வினை கரிமத்தொகுப்பு வினைகளில் பயன்படுத்த உகந்ததாக உள்ளது . ஆல்க்கைன்கள் மற்றும் ஆல்க்கீன்களின் கலவைகள், ஆல்க்கைன்கள் மற்றும் நைட்ரைல்கள் வளையமாக்கல் உள்ளிட்ட பல்வேறு மாறுபட்ட வினைகள் உருவாக்கப்பட்டுள்ளன.
இருப்பினும் நேருக்கு நேரான இரண்டு உலோகவளையபென்டாடையீன்கள் 1 தெரிவுசெய்யப்பட்ட அசிட்டைல் அடிமூலக்கூறுகள் 2 தலமாற்றியன்களாக உருவாக வழிவகுக்கின்றன. ஆல்க்கைன் பிணைப்பு சேர்மங்களும் வினையூக்கிகளும் கொள்ளிட மிகையால் தலத்தெரிவை கட்டுபடுத்தும் தனிமங்களாக செயல்பட வைக்கப்படுகின்றன.
சமச்சீரற்ற பதிலீட்டு அசிட்டைலீன்களின் வளையமுப்படியாக்கல் வினைகளில் உருவாகும் அரீனில் இடம்பெறும் பதிலீடுகள் இரண்டு படிநிலைகளில் தீர்மானிக்கப்படுகின்றன. உலோகவளையபென்டாடையீன் உருவாக்கம் மற்றும் மூன்றாவது ஆல்க்கைன் சமநிலை உள்ளிணைப்பு என்பன இவ்விரண்டு படிநிலைகளாகும்.
அசிட்டைலீன்களிலிருந்து பதிலீடு செய்யப்பட்ட பென்சீன்களை உருவாக்கத்திற்கு நிக்கல் சேர்மங்கள் வினையூக்கம் செய்கின்றன என்பதை1948 ஆம் ஆண்டு வால்ட்டர் ரெப்பி கண்டறிந்தார்:
அரைன்களுடன் இணைந்து சமதிருப்பமில்லாத பிரிதகு சுழல்மாற்றிய விளைபொருள்களை உருவாக்க கைபடியா வினையூக்கிகள் பயன்படுத்தப்படுகின்றன
புரட்டாசி மாதத்தில் கடைப்பிடிக்கப்படும் விழாக்களில் நவராத்திரிக்கு தனி இடம் உண்டு. ஒன்பது நாட்கள் விழாவான இதில் மும்பெரும் தேவிகளான சரஸ்வதி, லட்சுமி, பார்வதி ஆகியோர் முதன்மை படுத்தப்படுகின்றனர். வளர்பிறை பிரதமை திதியில் இருந்து நவமி திதி வரை ஒன்பது நாட்கள் நடைபெறும் நவராத்திரி விழாவில் முதல் மூன்று நாட்கள் துர்க்கை வழிபாடு. இடை மூன்று நாட்கள் லட்சுமி வழிபாடு. கடைசி மூன்று நாட்கள் சரஸ்வதி வழிபாடு. முப்பெரும் தேவிகள் முக்கியத்துவம் பெறும் விழாவாக இந்த நவராத்திரி விழா உள்ளது.
முப்பெரும் தேவியர் என்பது இந்து சமயத்தில் மூன்று பெண் கடவுள்களைக் குறிப்பதாகும். இது திருமூர்த்திகளுக்கு இணையான பெண் வடிவம் ஆகும். இந்து மாதத்தில் முப்பெரும் தேவியர் சரஸ்வதி, லட்சுமி, பார்வதி ஆவர். இவர்களை கலைமகள்/இயன்மகள்/சொன்மகள், அலைமகள்/திருமகள்/மலர்மகள், மலைமகள்/உமையவள்/இகன்மகள் என்றும் தமிழில் கூறுவதுண்டு. சாக்தம் சமயத்தில் யோகமயா எனும் கடவுளின் வேறு வடிவங்கள் தான் முப்பெரும் தேவியர். ஆதி பராசக்தி, தேவி என்றும் யோகமயாவை அழைப்பர்.
லட்சுமி செல்வம், செழிப்பு மற்றும் பொருள்களின் கடவுள். விஷ்ணுவின் மனைவி. லட்சுமி வெறும் பொருள் செல்வத்தை மட்டும் குறிக்கவில்லை, மகிமை, சிறப்பு, மகிழ்ச்சி, பெருமை, உயர்வு ஆகியவற்றையும் குறிக்கிறார்.
பார்வதி, அல்லது காளி, தேவி, சக்தி, அழகு, காதல், மற்றும் ஆன்மீகத்தை குறிக்கும் கடவுள். சிவனின் மனைவி. அவர் ஒரு நேரடி ஆதி பராசக்தி அவதாரம்.
ஆண் கடவுளை மையமாக கொண்ட இந்து புராணத்தில் முப்பெரும் தேவியரைத் திருமூர்த்திகளின் மனைவியராகவும், துணை தெய்வங்களாகவும் குறிப்பிட்டுள்ளனர். ஆனால், சக்திதர்மத்தில் அவர்களுக்கு முக்கிய பங்கு கொடுக்கப்பட்டுள்ளது. சரஸ்வதி படைக்கும் கடவுளாகவும், லட்சுமி காக்கும் கடவுளாகவும், பார்வதி அழிக்கும் கடவுளாகவும், தேவியரின் துணை தெய்வங்களாக திருமூர்த்திகளையும் குறிப்பிட்டுள்ளனர்.
திருநாகேஸ்வரம் நாகநாதசுவாமி கோயிலில் ஒரே சன்னதியில் பார்வதி , லட்சுமி, சரஸ்வதி ஆகிய முத்தேவியரும் காட்சி தருகின்றார்கள்.
சுமாத்திரா காண்டாமிருகம் ஆசிய இரண்டு கொம்பு காண்டாமிருகம் மற்றும் மயிரடர்ந்த காண்டாமிருகம் ஆகிய பெயர்களில் அழைக்கப்படுகிறது. ரெய்னோசெரடியி குடும்பத்திலேய மிகவும் அரிதான உறுப்பினர் எனலாம் . தற்போது நடைமுறையில் டைசோரனஸ் பேரினத்தில் உள்ள ஒரே உயிரினம் இவ்விலங்கே ஆகும்.
நிதிச் சிக்கல்கள் அவரது கல்லூரிக் கல்வியை பாதித்த காரணத்தால், தனது முதல் வருடம் கல்வி முடிந்த நிலையில் கல்லூரியை விட்டு வெளியேற நிர்பந்திக்கப்பட்டார். பின்னர் கல்வி உதவித்தொகை ஒன்று கிடைத்த பிறகு மூன்று ஆண்டுகளுக்குப் பின்னர் மீண்டும் கல்லூரியில் சேர்ந்தார். அவர் மகேந்திரா பல்நிலைக் கல்லூரியில் இளங்கலை சட்டம் பயில சேர்ந்தார். இந்தக் கல்லூரியே நேபாள்கஞ்சில் உள்ள ஒரே அரசுக்கல்லூரியாகும். இவர் 2003 ஆம் ஆண்டில் தனது பட்டத்தைப் பெற்றார். அவர் தான் கல்வி பயின்ற காலத்தில் பள்ளிகளில் ஒரு தனியார் ஆசிரியராக கற்பிக்கும் பணியில் ஈடுபட்டு பணம் ஈட்டித் தன்னைத் தானே காத்துக்கொண்டார். இந்தக் காலகட்டத்தில் உள்ளூர் செய்தித்தாள்களில் பெண்கள் மற்றும் குழந்ைதகள் பாதிக்கப்பட்ட சம்பவங்கள் குறித்து எழுதுவதற்காகவும் தனது நேரத்தைச் செலவிட்டார். பின்னர் சமூகவியலில் தனது முதுகலைப் பட்டத்தைப் பெற்றார். 2004 ஆம் ஆண்டில் மனித உரிமைகளுக்கான தெற்காசிய அமைப்பினால் நடத்தப்பட்ட "மனித உரிமைகளும் அமைதிக்கான கல்வியும்" என்ற படிப்பையும் முடித்தார்.
மோகனா அன்சாரி நேபாளத்தின் தேசிய மனித உரிமைகள் ஆணையத்தின் உறுப்பினர் ஆவார். இந்தப் பொறுப்பில் இவர் அக்டோபர் 2014 இல் நியமிக்கப்பட்டார். இவர் நன்கறியப்பட்ட வலதுசாரி செயற்பாட்டாளரும், இசுலாமிய சமுதாயத்திலிருந்து வந்த நேபாளத்தின் ஒரே பெண் வழக்கறிஞரும் ஆவார். இவர் 2010 ஆம் ஆண்டிலிருந்து 2014 ஆம் ஆண்டு வரை நேபாளத்தின் மகளிர் ஆணையத்தின் ஆணையராகவும் பணியாற்றியுள்ளார். மேலும், இவர் ஐடிய சர்வதேச அமைப்பின் மூத்த ஆலோசகரும் ஆனார்.
மோகனா அன்சாரி தனது இளமைக் காலத்தில் தனது வாழ்க்கையை பத்திரிக்கையாளராகவே தொடங்கினார். தொடக்கத்தில் இவர் பெண்கள் மற்றும் குழந்தைகள் தொடர்பான பிரச்சனைகள் குறித்து எழுதினார். மேலும், பன்னாட்டு மன்னிப்பு அவையின் வேலைகளில் பகுதி நேரமாகவும் ஈடுபட்டார். 1994 ஆம் ஆண்டில் நேபாளத்தின் மத்திய மேற்குப் பகுதியின் மண்டல விளையாட்டு மேம்பாட்டுக் குழுவின் உறுப்பினராக அரசால் நியமிக்கப்பட்டார்.
தீப் சென்குப்தா இந்தியாவின் சார்க்கண்ட் மாநிலத்தைச் சேர்ந்த சதுரங்க விளையாட்டு வீர்ர் ஆவார். இவர் 1988 ஆம் ஆண்டு சூன் மாதம் 30 ஆம் நாள் பிறந்தார். இந்தியாவின் 22 ஆவது கிராண்டு மாசுட்டரான இவர் தற்பொழுது கொல்கத்தாவின் காசுபா என்ற பகுதியில் வசிக்கிறார்.
2004 ஆம் ஆண்டு டிசம்பரில் இந்தியாவின் கொச்சி நகரில் நடைபெற்ற உலக இளையோர் சதுரங்க சாம்பியன் பட்டப் போட்டியில் இவர் தன்னுடைய முதலாவது கிராண்டு மாசுட்டர் தகுதிநிலையை அடைந்தார். 2005 ஆம் ஆண்டு இந்திய இளையோர் சதுரங்கப் பட்டத்தை வென்றார்.
மேற்கு சிங்பும் மாவட்டத்திலுள்ள சக்ரதர் சதுரங்க அகாதெமியில் சென்குப்தாவின் சதுரங்க வாழ்க்கை தொடங்கியது. 2000 ஆம் ஆண்டில் உலக இளையோர் சதுரங்க சாம்பியன் பட்டப் போட்டியின் சிறுவர் பிரிவில் வெற்றி பெற்றார்.
உன்னை சொல்லி குற்றமில்லை 1990 ஆம் ஆண்டு வெளிவந்த தமிழ்த்திரைப்படம். இத்திரைப்படம் அதிரடித் திரைப்பட வகையைச் சார்ந்தது. இத்திரைப்படத்தை அமீர்ஜன் இயக்கியுள்ளார் , கார்த்திக் மற்றும் சித்தாரா முக்கிய வேடங்களில் நடித்துள்ளனர். இத்திரைப்படத்தை தயாரித்தவர்கள் ராஜம் பாலசந்தர் மற்றும் புஷ்பா கந்தசாமி. இத்திரைப்படத்திற்கு இளையராஜா இசையமைத்துள்ளார். 17 மார்ச், 1990 அன்று திரைப்படம் வெளியிடப்பட்டது. தமிழகத்தைச் சேர்ந்த கராத்தே நிபுணரான சிகன் ஹுசைனி இத்திரைப்படத்தின் முக்கிய வில்லனாக நடித்துள்ளார்.
உன்னை சொல்லி குற்றமில்லை திரைப்படத்திற்கு இசையமைப்பாளர் இளையராஜா இசையமைத்துள்ளார் . பாடல்கள் 1990 ஆம் ஆண்டு வெளியிடப்பட்டது. நான்கு பாடல்கள் வெளியிடப்பட்டன, அவற்றின் பாடலாசிரியர் வாலி.
ஜாட்டியா சங்சத் பவன் வளாகத்தில் இடம்பெற்ற புல்வெளிகள், ஏரிகள், நாடாளுமன்ற உறுப்பினர் குடியிருப்புகள் போன்ற அமைத்தையும் லூயி கான் வடிவமைத்தார். ஜாட்டியா சங்சத் வடிவமைப்பில் வங்க மக்களின் காலச்சாரம், பண்பாடு ஆகியவற்றின் பிரதிபலிக்கும் விதத்தில் அமைக்கப்பட்டது. ஜாட்டியா சங்சத் பவனின் வெளிப்புறப் பகுதியானது எளிமையானதாகவும், செயற்கையான நீர்ப்பாதை அமைக்கப்பட்டுள்ளதாகவும் உள்ளது. ஜாட்டியா சங்சத் பவன் மூன்று பகுதிகளாகப் பிரிக்கப்பட்டுள்ளது. மெயின் பிளாசா, தெற்கு பிளாசா, பிரசிடென்சியில் பிளாசா எனத் தனிதனியாகப் பிரிக்கப்பட்டுள்ளது. ஜாட்டியா சங்சத் பவன் முதன்மைக் கட்டிடத்தின் மூன்று பக்கமும் சுற்றியதாக அமைக்கப்பட்டுள்ள செயற்கை ஏரியானது, நாடாளுமன்ற உறுப்பினர் அறைகள் வளாகம்வரை நீட்டிக்கப்பட்டுள்ளது. எண்ணற்ற நதிகள் பாயும் இடமாக வங்கதேசம் உள்ளதை வெளிப்படுத்தும் விதமாக இந்த செயற்கையான நீர்ப்பாதை அழகியலோடு அமைக்கப்பட்டுள்ளது.
இத்திட்டத்தை நல்லமுறையில் முடிக்க. பாக்கித்தான் அரசாங்கமானது தெற்காசிய செயற்பாட்டாளரும் கட்டிடக்கலை நிபுணருமான முஜார்ல் இஸ்லாமின் உதவியை நாடியது. இதற்காக அவர் உலகின் முன்னணி கட்டிடக்கலைஞர்களை இந்த திட்டத்திற்றாக பணியமர்த்த விரும்பினார். அவர் துவக்கத்தில் அல்வார் ஆல்ட்டோ மற்றும் லெ கொபூசியே ஆகியோரை இந்த திட்டத்துக்குள் கொண்டு வர முயற்சித்தார், ஆனால் அவர்கள் இருவரையுமே இதில் கொண்டுவர முடியவில்லை. இறுதியில் முஜார்ல் இஸ்லாம் அவரது முன்னாள் யேல் ஆசிரியரான லூயி கானை ஈடுபடுத்தினார்.
வங்காளதேசமானது பாகிஸ்தான் கட்டுப்பாட்டியில் அதன் ஒரு பகுதியாக கிழக்கு பாகிஸ்தான் என்ற பெயரில் இருந்த காலகட்டத்தில் பாக்கித்தானில் உள்ள ஏற்றத்தாழ்வையும், கிழக்குப் பாக்கித்தானில் நிலவிய பிரிவினைவாதத்தை சமாளிக்கவும் பாக்கித்தான் அரசு பல முயற்சிகளை எடுத்தது. அதன் ஒரு பகுதியாக பாக்கித்தானின் அயூப் கான் அரசானாது 1961இல் பாக்கித்தான் நாடாளுமன்றத்தின் ஒரு பகுதியாக டாக்காவில் துணை நாடாளுமன்றத்தைக் கட்டி அதை பாக்கித்தானின் இரண்டாவது தலைநகராக்க திட்டமிட்டது.
இந்தக் கட்டிரமானது கட்டிடக்கலைஞர் லூயி கான் குறித்து எடுக்கப்பட்ட ஆவனப்படமான மை ஆர்கிடெக் என்ற ஆவணப்படத்தில் முக்கிய இடம்பெற்றது. மேலும் ராபர்ட் மெக்கார்டர் என்பவர் . என்ற பெயரில் கானின் கட்டிட வடிவமைப்பில் முறை, வாழ்க்கை முறை குறித்து புத்தகம் எழுதியுள்ளார். இப்புத்தகத்தில் வங்கதேசத்தின் ஜாட்டியா சங்சத் பவன் 21ஆம் நூற்றாண்டில் முக்கியத்துவம் வாய்ந்த கட்டிடம் என அவர் குறிப்பிட்டுள்ளார்.
ஜாட்டியா சங்சத் பவன் என்பது வங்கதேச தலைநகரான டாக்காவில், ஷேர்-இ-பங்களா நகரிலுள்ள வங்காளதேச நாடாளுமன்ற இல்லமாகும். கட்டிடக் கலைஞர் லூயி கானால் வடிவமைக்கப்பட்ட இந்த கட்டிடமானது, உலகின் மிகப்பெரிய சட்டவாக்க அவை வளாகம் ஆகும், இது 200 ஏக்கர் கொண்டது.
ஜாட்டியா சங்சாத் பபனில் தனித்தனியாக மொத்தம் ஒன்பது தொகுதிகள் உள்ளன. இவற்றில் எட்டு தொகுதிகளின் உயரம் மட்டும் 110. அதேபோல் மத்தியில் அமைக்கப்பட்டுள்ள எண்கோண வடிவத் தொகுதியின் உயரம் 155 அடியாகும். கட்டிடத்தின் உட்புற பகுதிகள் ஒவ்வொன்றும் பல்வேறு விதமாக இணைக்கப்பட்டுள்ளன.
இது கட்டி முடிப்பதற்கு முன்னர் நடந்த முதல் மற்றும் இரண்டாம் நாடாளுமன்ற அவைகள் பழைய சங்சத் பவன் கட்டிடத்தில் கூடின. தற்போது அந்தக் கட்டிடத்தில் பிரதமர் அலுவலகம் செயல்படுகிறது.
ராதா சு. சோ. வி. சொக்கலிங்கம் என்ற செல்வாக்குள்ள வியாபாரியின் மகளாவாள். அவள் தனது துடுக்குத்தனமான போக்கினால் தனது உறவினர் கீதாவுடன் வகுப்புகளை புறக்கணித்துவிட்டு, அடிக்கடி திரையரங்குகளுக்குச் சென்று படங்கள் பார்ப்பதை வழக்கமாகக் கொண்டுள்ளாள். இதுபோன்ற ஒரு சம்பவத்தில், இலவசமாக பயணம் செய்ய வேண்டி, தான் கர்ப்பமாக இருப்பதாகவும் ,தன்னை மருத்துவமனையில் அனுமதிக்க வேண்டுமென்றும் பொய் கூறி அவளது தோழிகளுடன் ராஜா என்ற மகிழுந்து ஓட்டுனரின் வண்டியில் படம் பார்க்கச் செல்கிறாள். ராதா தன்னை முட்டாளாக்கியதை ராஜா உணர்ந்து கொள்கிறான். இருப்பினும், அவளது குறும்புத்தனத்தால் ஈர்க்கப்படுகிறான்.
பல ஆண்டுகளுக்கு முன்னர், சொக்கலிங்கம் வடிவைத் திருமணம் செய்து கொண்டார் எனவும், ஆனால் அடுத்த நாளே அவரை கைவிட்டுவிட்டார் எனவும், அவரது சகோதரியின் நிலைமைக்கு பழிவாங்குவதற்கே இந்தத் திருமணத்தை பயன்படுத்திக் கொள்வதாக ராஜா வலியுறுத்தி ராதாவை மனைவியாக ஏற்றுக் கொள்ள மறுக்கிறார், இது ராதாவுக்கும் அவரது குடும்பத்துக்கும் பெரும் மனச்சோர்வை ஏற்படுத்துகிறது. ராஜாவின் உண்மையான அடையாளம் தெரிய வரும்போது அவர்களது உறவு மேலும் உடைந்து போகிறது. ராதாவின் பெற்றோர் மீண்டும் மீண்டும் அவனை அவமதிக்கிறார்கள்.
மறுபுறம், கீதாவுடன் காதலில் விழுந்த நடராஜ், மறுபுறம், ராஜாவை அவளை சந்திக்க ராஜாவை அனுப்புகிறான். ஆனால் நடராஜின் தந்தை அவன் பார்க்கும் மணமகளை நிராகரிக்கிறார். தயக்கம் காட்டிய ராஜா நடராஜிற்காக அப்பெண்ணை பார்க்க ஒப்புக் கொள்கிறான். அங்கே ராதவை கண்ட மகிழ்ச்சியில் திருமணத்தை நடத்திட முடிவு செய்கிறான். கீதாவை திருமணம் செய்து கொள்வதற்காக நடராஜ் ராஜாவின் ஓட்டுனராக நடிக்கிறான். திருமணத்திற்கு முன்பே, வடிவின் கண் சிகிச்சை வெற்றிகரமாக முடிந்தது. ராஜா ,ராதாவை மணந்து கொள்வதை அவர் தடைசெய்கிறார்.
பின்னர், பணத்தை அளித்து ராஜாவை சொக்கலிங்கம் வீட்டை விட்டு வெளியேறச் சொல்கிறார். அதற்கு ராஜா ஒப்புக்கொள்கிறான். இருப்பினும் அவன் மனதில் வேறொரு திட்டமிருக்கிறது. சொக்கலிங்கத்தின் அட்டூழியங்களை வெளியே கொண்டு வரவே பணம் வாங்குகிறான். ஆனால் ராஜா ராதாவை ஆழமாக நேசிக்கிறான் மேலும் அவரது நடவடிக்கைள் பற்றி தகுந்த காரணங்களுடன் ராதாவிடம் கூற சரியான நேரத்திற்காக காத்திருக்கிறான். ஆனால் அவள் ராஜா தனது பணத்திற்காக மட்டுமே அவளை நேசித்தான் என்று நினைத்துக் கொள்கிறாள்.
ராஜா, தனது மூத்த சகோதரி, வடிவின் , கண் சிகிச்சைக்காக பணத்தை சேமிக்கிறான். பின்னர் தனது நீண்டகால நண்பரான நடராஜின் தந்தையை சில குண்டர்களிடமிருந்து காப்பாற்றிய ராஜா அவனுடனேயே வண்டி ஓட்டியாக சேர்ந்து தங்கிக் கொள்கிறான். இதற்கிடையில், ராதாவும், ராஜாவும் அடிக்கடிச் ஒருவருகொருவர் சந்தித்து கொள்கிறனர். ராஜா ராதாவிடம் தனது காதலை தெரிவிக்கிறான். அவனது பின்னணி பற்றி தெரியாது என்றாலும் மகிழ்ச்சியுடன் ராதா தானும் ஒப்புக்கொள்கிறாள்.
கண்ணே ராதா கார்த்திக் , ராதா ஆகியோர் முக்கிய பாத்திரங்களில் தோன்றி இயக்குனர் ராம நாராயணன் இயக்கத்தில் 1982 ஆம் ஆண்டில் வெளிவந்த தமிழ்த் திரைப்படமாகும்.